Mericom
వచ్చే నెలలో రింగ్‌లోకి మేరీకోం
న్యూఢిల్లీ: ఐదుసార్లు ప్రపంచ ఛాంపియన్‌, భారత మేటి బాక్సర్‌ మేరీ కోం మళ్లీ బాక్సింగ్‌ రింగ్‌లోకి దిగనుంది. దాదాపు ఏడాదిగా బాక్సింగ్‌కు దూరంగా ఉన్న ఒలింపిక్స్‌ కాంస్య పతక విజేత మేరీకోం… వచ్చే నెలలో మంగోలియాలో జరిగే ఇన్విటేషనల్‌ టోర్నమెంట్‌లో పాల్గొననుంది. జూన్‌ 20 నుంచి 26వరకు జరిగే ఈటోర్నీలో 51కేజీల విభాగంలో పోటీ పడుతున్నట్లు మేరీ తెలిపింది. ఈటోర్నీలో పాల్గొనేందుకు 48కేజీల విభాగం నుంచి 51కేజీల విభాగానికి మారానంది.దాదాపు ఏడాది కాలంగా బాక్సింగ్‌కు దూరంగా ఉండటంతో నాకు కాస్త మ్యాచ్‌ ప్రాక్టీస్‌ అవసరమన్నారు. వచ్చే నవంబర్‌లో జరిగే ఆసియా ఛాంపియన్‌ షిప్‌లో మళ్లీ 48కేజీల విభాగంలోనే పాల్గొంటాను. ఇప్పుడు మాత్రం మంగోలియాలో జరిగే టోర్నీలో పాల్గొనడంపై దృష్టి పెట్టారని మేరీ తెలిపింది. 2018 గోల్డ్‌కోస్ట్‌ కామన్వెల్త్‌ క్రీడల్లో 51 కేజీల విభాగాన్ని ప్రవేశపెడుతుండటంతో ఆవిభాగంలో పోటీపడాలని నిర్ణయించుకుంది.